La guerra de Navarra
La guerra de Navarra (titulus recentioris aevi) est carmen epicum sive potius historicum, Occitane compositum. In prima linea textus manu scripti auctor sic proclamatur: "Guillelmus Anelier de Tolosa me fecit." Successio regum Navarrae evolvitur a pugna iuxta Navas Tolosae, rege Sancio VII, anno 1212 commissa. Adventus describitur regis Theobaldi I et successio filii Theobaldi II qui cum rege Francico Ludovico IX octavam expeditionem sacram conduxit. Ibi auctor ipse participavit: La crozada fom granda e aneron s'aprestar Lai al port d'Aigas Mortas: ço q'eu vi puiss contar. Talia ter vel quater alibi asseverat. Res autem principalis et ultima narrationis est motus popularis Pompaelonensium qui inter annos fere 1274 et 1277 saevivit et in bellum graduatim mutatus est. Auctor, miles Eustachii de Beaumarchès qui pro rege Francico pugnavit, res oculis suis observatas describit: En d adonc anet s'en la En Guillem Anelers Ben armatz ...